Diari Oficial de la Generalitat Valenciana


Sumari del DOGV 5476, del 23-03-2007 (2007/2334)

Informació pública de l'aprovació definitiva de la modificació puntual número 02/06 de les normes subsidiàries de Planes.
-------------------------------------------------------------------------------------------------------------------------

### Dades del document

Número de DOGV
:   5476

Data del DOGV
:   23-03-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/2334


Data del document
:   08-02-2007

Organisme emissor
:   Ajuntament de Planes

Tipus de document
:   Informació Pública

Descriptors 

:   * Planes
    * administració local
    * pla d'urbanisme

L'Ajuntament Ple de Planes, en la sessió celebrada el dia 7 de febrer de 2007 va adoptar entre altres l'acord següent:  
Punt segon. Aprovació definitiva de la modificació puntual número 02/06 de les normes subsidiàries de Planes.  
Antecedents  
Primer. L'Ajuntament Ple en sessió ordinària celebrada el dia 23 de novembre de 2006, va acordar sotmetre a informació pública pel termini d'un mes la modificació puntual número 02/06 d'ordenació detallada de les normes subsidiàries de Planes, havent-se publicat anuncis en el Diari Oficial de la Generalitat número 5.417, de data 29 de desembre de 2006, en el diari Informació d'Alacant i en el tauler d'edictes municipal, a fi que poguera ser examinat per totes les persones que es consideraren afectades i pogueren formular quantes al·legacions o observacions, suggeriments o alternatives de planejament consideraren oportunes.  
Segon. Transcorreguts els terminis d'informació abans citats no s'han presentat al·legacions.  
Tercer. L'objecte i finalitat de la present modificació es conté a les determinacions següents:  
Modificació traçat del vial i de les alineacions del carrer Reina Violant de Bar, i passeig Font Vila, del terme municipal de Planes (Alacant).  
Atés  
Primer. La tramitació s'estima correcta, d'acord amb el que establixen els articles 83, 91 i 94 de la Llei 16/2005, de 30 de desembre, Urbanística Valenciana i article 223 del Decret 67/2006, de 19 de maig, Reglament d'Ordenació i Gestió Territorial i Urbanística.  
Segon. La documentació, de conformitat amb els articles 64 de la LUV i article 142 i següents del Reglament d'Ordenació i Gestió Territorial i Urbanística, s'estima adequada.  
Tercer. Quant a la justificació tecnicourbanística, objecte i fins, el mateix projecte conté àmplia exposició en les memòries informatives i justificatives, normes i plànols, per la qual cosa es fa remissió expressa a tal document.  
Quart. Si bé, l'article 83 de la LUV determina que durant el període de sotmetiment a informació pública, s'efectuaren negociacions i consultes amb els municipis confrontants i amb les administracions les competències i béns demanials dels quals resulten afectats, així com que se sol·licitarà informe dels distints departaments i òrgans competents de les administracions exigits per la legislació reguladora de les respectives competències, ha de precisar-se que l'objecte i fins de la modificació que s'escomet no afecta ni incidix en les determinacions urbanístiques dels municipis confrontants, ni afecta competències i béns demanials d'altres administracions públiques, ni modifica o altera competències o determinacions d'altres administracions públiques, per la qual cosa tals tràmits esdevenen innecessaris, a l'afectar la mateixa a les determinacions d'ordenació detallada.  
Cinqué. Que pel que fa a la competència de l'òrgan per a l'aprovació definitiva, caldrà ajustar-se a l'article 22.2.c) de la Llei 7/1985, de 2 d'abril, Reguladora de les Bases de Règim Local, d'acord amb la Llei 11/1999, de 21 d'abril, i 57/2003 de 16 de desembre, de modificació de la Llei 7/1985, en relació amb l'article 91 de la LUV, al consignar que és competència del Ple, a més indelegable, l'aprovació inicial del planejament general i l'aprovació que pose fi a la tramitació municipal dels plans i la resta d'instruments d'ordenació previstos en la legislació urbanística.  
Sisé. En raó a la majoria requerida per a l'aprovació definitiva basant-se en l'article 47.3.i) de la Llei 7/1985, de 2 d'abril, Reguladora de les Bases de Règim Local, d'acord amb la Llei 11/1999, de 21 d'abril, i la Llei 57/ 2003, de 16 de desembre, és necessari el vot favorable de la majoria absoluta del número legal de membres de la corporació.  
Per tot el que antecedix, a juí de l'informador, és procedent que s'eleve a l'Ajuntament Ple, l'adopció del següent acord:  
Primer. Aprovar definitivament la modificació puntual número 02/06 de les normes subsidiàries de Planes.  
Segon. Remetre a la Conselleria de Territori i Habitatge el projecte aprovat definitivament de modificació puntual d'ordenació detallada de les normes subsidiàries de Planes, així com l'expedient administratiu instruït, als efectes de mera constància.  
Tercer. Publicar íntegrament el present acord aprovatori en el Diari Oficial de la Comunitat Valenciana, així com en el tauler d'anuncis i en el Butlletí Oficial de la Província d'Alacant, de conformitat amb el que disposa l'article 104 de la Llei 16/2005, de 30 de desembre, Urbanística Valenciana, i indicar que, segons l'article 107 de l'esmentada Llei, els plans entren en vigor, i són immediatament executius a tots els efectes, als 15 dies de la publicació de la resolució aprovatòria amb transcripció de les seues normes urbanístiques i la resta de documents amb eficàcia normativa.  
Entrada en vigor  
La present modificació entrarà en vigor després de la publicació del seu text íntegre en el Butlletí Oficial de la Província d'Alacant, i una vegada haja transcorregut el termini previst en l'article 65.2 de la Llei 7/1985, de 2 d'abril, Reguladora de les Bases de Règim Local.  
Planes, 8 de febrer de 2007.- L'alcalde: Francisco Javier Sendra Mengual.